
 10.11.2021
 BG
 Официален вестник на Европейския съюз
 L 396/17
 РЕГЛАМЕНТ ЗА ИЗПЪЛНЕНИЕ (ЕС) 2021/1935 НА КОМИСИЯТА
 от 8 ноември 2021 година
 за изменение на Регламент за изпълнение (ЕС) 2019/723 по отношение на информацията и данните относно биологичното производство и етикетирането на биологични продукти, които да се подават чрез стандартния образец на формуляр
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 25, първа алинея, буква а), член 113, параграф 2 и член 134, първа алинея, буква е) от него,
 като има предвид, че:
 (1)
 С Регламент за изпълнение (ЕС) 2019/723 на Комисията (2) се определя стандартният образец на формуляр, който да бъде използван в годишните доклади, подавани от всяка една от държавите членки в съответствие с член 113, параграф 1 от Регламент (ЕС) 2017/625.
 (2)
 От държавите членки се изисква в раздел 9 на стандартния образец на формуляр да посочат данните, свързани с биологичните продукти, в съответствие с установените в приложение XIIIв към Регламент (ЕО) No 889/2008 на Комисията (3) модели.
 (3)
 С Регламент (ЕС) 2018/848 на Европейския парламент и на Съвета (4) се определят нови правила за контрола на биологичното производство и етикетирането на биологични продукти, включително за контрола за целите на проверката на структурата и функционирането на системата за вътрешен контрол на групите от оператори, както и повторната инспекция на минимален брой оператори, които са членове на група от оператори. Освен това държавите членки ще трябва да разработят национален каталог от мерки, които да се предприемат при наличие на несъответствия, като той включва класификацията на случаите на несъответствие и подходящите мерки. Държавите членки ще трябва да докладват за официалния контрол, произтичащ от тези нови правила, и да предоставят информация за откритите несъответствия и налагането на мерки съгласно своя национален каталог от мерки.
 (4)
 С цел да се вземат предвид тези нови правила и изисквания в годишния доклад, който трябва да се подава в съответствие с член 113, параграф 1 от Регламент (ЕС) 2017/625, е необходимо раздел 9 от част II на стандартния образец на формуляр да бъде актуализиран.
 (5)
 Поради това Регламент за изпълнение (ЕС) 2019/723 следва да